Účastník ZPC	
Meno, priezvisko, titul:	prof. PhDr. Ľudovít Hajduk, PhD.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Štrasburg, Francúzsko	
Organizátor:	Rada Európy	
Termín:	18. – 22. jún 2019	
Účel:	Aktívna účasť na: Globálnom fóre akademickej slobody, inštitucionálnej autonómie a Rady Európy pre budúcnosť demokracie	
Rokovací jazyk:	anglický	
Rámcový program	
Miesto konania ZPC (štát, mesto):  Štrasburg, Francúzsko
Nástup na ZPC (miesto, dátum, čas): Bratislava, 18.6.2019 o 8,00 hod.
Prekročenie štátnej hranice: 18.6.2019 o 11,00 hod.
Ukončenie ZPC (miesto, dátum, čas): Bratislava 22.6.2019 o 21,00 hod.
Prekročenie štátnej hranice: 22.6.2019 o 20,45 hod.
Spôsob dopravy:  služobné motorové vozidlo

18.6.2019 – odchod do miesta konania konferencie, Bratislava –  Štrasburg, Francúzsko, príchod a ubytovanie  

19. – 21.6.2019 – aktívna účasť na Globálnom fóre akademickej slobody, inštitucionálnej autonómie a Rady Európy pre budúcnosť demokracie

22.6.2019 - príchod do Bratislavy 

	
Stručný priebeh	
Perspektívy akademickej slobody a inštitucionálnej autonómie boli hlavnými témami Globálneho fóra pre akademickú slobodu, inštitucionálnu autonómiu a budúcnosť demokracie, ktoré sa konalo v sídle Rady Európy v Štrasburgu 20. - 21. júna 2019. Zorganizovala ho Rada Európy v spolupráci s Medzinárodným konzorciom pre vyššie vzdelávanie, občiansku zodpovednosť a demokraciu, Organizáciou amerických štátov, Magna Chartou a Medzinárodnou asociáciou univerzít.
Na konferencii dominovali prednášky a diskusia o príkladoch z praxe, výzvy k udržaniu akademickej slobody, autonómie inštitúcií a v neposlednom rade demokracie ako takej, pretože podľa zistení prednášajúcich i diskutérov budúcnosť demokracie  je čoraz viac ohrozovaná obmedzovaním a porušovaním demokratických princípov a hodnôt v mnohých častiach sveta. Z tohto dôvodu sa v návrhu vyhlásenia účastníkov fóra apeluje na aktérov v oblasti vzdelávania vo všetkých krajinách.
Účastníci globálneho fóra preto vyzvali aktérov vzdelávania na všetkých stupňoch škôl a vzdelávacích inštitúcií a organizácií, aby orientovali svoj výskum, učenie a vyučovanie na rozvíjanie vedomostí a porozumenie na základe faktov a vedy, na ich interpretáciu v duchu otvoreného zmýšľania a rešpektu k odlišnostiam názorov, kultúrneho a sociálneho prostredia a tradícií. Taktiež, aby sa zúčastňovali  na verejnej diskusii o rovnakých štandardoch pravdivosti, otvorenosti a rešpektu, ktoré by mali byť základom ich práce vo výchovno-vzdelávacej činnosti.

Odporúčania a závery	
1.	Pravidelná účasť na rokovaniach a diskusiách EPAN.
2.	Prenos získaných skúsenosti na Slovensko a do činnosti ŠPÚ.
3.	Rozvoj medzinárodnej spolupráce a zapojenosti Slovenska do spoločných aktivít v rámci EPAN. 	
Očakávaný prínos	
Získané informácie a kontakty budú využité pri skvalitňovaní systému vzdelávania, v rozvoji medzinárodnej spolupráce, ako aj komparatívneho prístupu v pedagogickom výskume.	
Prehľad prinesenej dokumentácie a miesto jej uloženia	

Spôsob zverejnenia výsledkov ZPC, prenos získaných informácií	

Správa zo ZPC bola zaslaná  ministerke školstva, vedy, výskumu a športu Slovenskej republiky. 
MŠVVaŠ SR zverejní výsledky ZPC na internetových stránkach ministerstva.	
Súhlasím so zverejnením správy na internete.	
Správu vypracoval: prof. PhDr. Ľudovít Hajduk, PhD. – riaditeľ ŠPÚ	
Dátum: 25. 6. 2019	
Správu schválila: JUDr. Mgr. Martina Lubyová, PhD.,  ministerka školstva, vedy, výskumu a športu Slovenskej republiky